Carol Twombly

Carol Twombly (s. 13. kesäkuuta 1959 Concord) on yhdysvaltalainen kirjainsuunnittelija ja kalligrafi. Twombly on suunnitellut kirjaintyyppejä useille alan yrityksille, muun muassa Bigelow & Holmesille ja Adobelle. Useat Twomblyn suunnittelemista kirjaintyypeistä ovat saaneet innoituksensa menneistä kirjainmuodoista. Twomblyn suunnittelemista kirjaintyypeistä tunnetuimpia ovat Lithos, Trajan ja Mirarae.

Carol Twombly opiskeli Rhode Island School of Designissa ja Stanfordin yliopistossa. Vuonna 1984 hänet palkittiin Morisawan kirjaintyyppien kilpailussa kirjaintyyppi Miraraen suunnittelusta. Vuonna 1988 Twombly aloitti työt Adobessa. Carol Twombly suunnitteli Adoben ensimmäiset omat kirjaintyypit, Trajanin, Charlemagnen ja Lithosin.

Carol Twomblyn suunnittelemia kirjaintyyppejä 
 FB Californian
 Adobe Caslon 
 Chaparral 
 Charlemagne
 Lithos 
 Mirarae
 Myriad 
 Myriad Wild
 Nueva
 Pepperwood
 Rosewood 
 Trajan
 Viva
 Zebrawood

Lähteet 

Adoben henkilöstö
Typografit
Yhdysvaltalaiset henkilöt
Yhdysvaltalaiset kirjainmuotoilijat
Vuonna 1959 syntyneet
Elävät henkilöt